CELEX: 32012R0519
Language: sl
Date: 2012-06-19 00:00:00
Title: Uredba Komisije (EU) št. 519/2012 z dne 19. junija 2012 o spremembi Uredbe Evropskega parlamenta in Sveta (ES) št. 850/2004 o obstojnih organskih onesnaževalih glede Priloge I  Besedilo velja za EGP

20.6.2012   
            
            
               SL
            
            
               Uradni list Evropske unije
            
            
               L 159/1
            
         UREDBA KOMISIJE (EU) št. 519/2012
   z dne 19. junija 2012
   o spremembi Uredbe Evropskega parlamenta in Sveta (ES) št. 850/2004 o obstojnih organskih onesnaževalih glede Priloge I
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 850/2004 z dne 29. aprila 2004 o obstojnih organskih onesnaževalih in spremembi Direktive 79/117/EGS (1) ter zlasti člena 14(1) in člena 14(3) Uredbe,
   ob upoštevanju naslednjega:
   
               (1)
            
            
               Uredba (ES) št. 850/2004 v pravo Unije prenaša zaveze iz Stockholmske konvencije o obstojnih organskih onesnaževalih (v nadaljnjem besedilu: Konvencija), ki je bila potrjena s Sklepom Sveta 2006/507/ES z dne 14. oktobra 2004 o sklenitvi, v imenu Evropske skupnosti, Stockholmske konvencije o obstojnih organskih onesnaževalih (2), in iz Protokola iz leta 1998 o obstojnih organskih onesnaževalih h Konvenciji iz leta 1979 o onesnaževanju zraka na velike razdalje prek meja (v nadaljnjem besedilu: Protokol), ki je bil potrjen s Sklepom Sveta 2004/259/ES z dne 19. februarja 2004 o sklenitvi Protokola o obstojnih organskih onesnaževalih h Konvenciji iz leta 1979 o onesnaževanju zraka na velike razdalje preko meja v imenu Evropske skupnosti (v nadaljnjem besedilu: CLRTAP) (3).
            
         
               (2)
            
            
               Izvršilni organ CLRTAP je na svoji 27. seji od 14. do 18. decembra 2009 sprejel odločitev, da vključi heksaklorobutadien (4), poliklorirane naftalene (v nadaljnjem besedilu: PCN) in klorirane parafine s kratkimi verigami (5) (v nadaljnjem besedilu: SCCP) v Protokol.
            
         
               (3)
            
            
               Glede na odločitve, ki jih je sprejel CLRTAP, je treba posodobiti del B Priloge I k Uredbi (ES) št. 850/2004, da bi vključili tri nove snovi, navedene v Protokolu.
            
         
               (4)
            
            
               Dajanje v promet in uporaba kloriranih parafinov s kratkimi verigami sta v Uniji omejena na podlagi Priloge XVII k Uredbi (ES) št. 1907/2006 Evropskega parlamenta in Sveta (6) o registraciji, evalvaciji, avtorizaciji in omejevanju kemikalij (REACH). Obstoječa omejitev za klorirane parafine s kratkimi verigami v Uniji zajema le dve uporabi in tako je njen obseg precej ožji od obsega omejitev kloriranih parafinov s kratkimi verigami, ki jih je s sklepom določil izvršilni organ CLRTAP. Zato mora ta uredba razširiti obseg omejitev kloriranih parafinov s kratkimi verigami v Uniji, tako da prepove njihovo proizvodnjo, dajanje v promet in uporabo, razen za dve izvzeti uporabi.
            
         
               (5)
            
            
               Raven praga 1 %, ki je za klorirane parafine s kratkimi verigami določena v tej uredbi, se ne sme šteti kot izvajanje pojma „nenamerna sled onesnaževalca“ iz člena 4(1)(b) Uredbe (ES) št. 850/2004. Nadaljnja znanstvena analiza je potrebna, da bo Komisija lahko dosegla jasen pogled na raven, ki ustreza „nenamerni sledi onesnaževalca“ v zvezi s kloriranimi parafini s kratkimi verigami.
            
         
               (6)
            
            
               Odstopanja za klorirane parafine s kratkimi verigami so po potrebi odvisna od uporabe najboljših razpoložljivih tehnik. Komisija mora nadaljevati s pregledovanjem teh odstopanj in razpoložljivosti varnejših nadomestnih snovi ali tehnologij.
            
         
               (7)
            
            
               Konferenca pogodbenic Konvencije je na petem zasedanju od 25. do 29. aprila 2011 s Sklepom SC-5/3 (7) sklenila, da doda endosulfan na seznam obstojnih organskih onesnaževal, ki jih je z nekaterimi izjemami treba odpraviti po vsem svetu.
            
         
               (8)
            
            
               Zaradi Sklepa SC-5/3 je treba posodobiti del A Priloge I k Uredbi (ES) št. 850/2004, da se vključi endosulfan. Vendar je bil endosulfan predmet Odločbe Komisije 2005/864/ES z dne 2. decembra 2005 o nevključitvi endosulfana v Prilogo I k Direktivi Sveta 91/414/EGS in o odvzemu dovoljenj za fitofarmacevtska sredstva, ki vsebujejo to aktivno snov (8). Endosulfan je zato treba brez izjeme uvrstiti v del A Priloge I k Uredbi (ES) št. 850/2004, saj se vse izjeme, dovoljene v skladu s Sklepom SC-5/3, navezujejo na uporabo endosulfana kot fitofarmacevtskega sredstva.
            
         
               (9)
            
            
               Treba je pojasniti, da se prepoved iz člena 3 Uredbe (ES) št. 850/2004 ne uporablja za člene, ki vsebujejo endosulfan, heksaklorobutadien, PCN ali klorirane parafine s kratkimi verigami, proizvedene pred ali na datum začetka veljavnosti te uredbe do šest mesecev po datumu začetka veljavnosti.
            
         
               (10)
            
            
               Treba je navesti tudi, da se prepoved iz člena 3 Uredbe (ES) št. 850/2004 ne uporablja za člene, ki vsebujejo endosulfan, heksaklorobutadien, PCN ali klorirane parafine s kratkimi verigami, ki so že v uporabi pred ali na datum začetka veljavnosti te uredbe.
            
         
               (11)
            
            
               Sklicevanje na standarde CEN, ki so trenutno v razvoju v zvezi s perfluorooktan sulfonsko kislino in njenimi derivati (PFOS), je treba prilagoditi tehničnemu napredku, da se lahko uporabljajo druge analitične metode z enako ravnijo učinkovitosti.
            
         
               (12)
            
            
               Ukrepi, predvideni s to uredbo, so v skladu z mnenjem odbora, ustanovljenega z Direktivo Sveta 67/548/EGS (9) –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 850/2004 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. junija 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 158, 30.4.2004, str. 7.
   
      (2)  UL L 209, 31.7.2006, str. 1.
   
      (3)  UL L 81, 19.3.2004, str. 35.
   
      (4)  Odločba 2009/1.
   
      (5)  Odločba 2009/2.
   
      (6)  UL L 396, 30.12.2006, str. 1.
   
      (7)  SC-5/3 vključuje tehnični endosulfan in sorodne soli.
   
      (8)  UL L 317, 3.12.2005, str. 25.
   
      (9)  UL 196, 16.8.1967, str. 1.
   
      PRILOGA
      Priloga I k Uredbi (ES) št. 850/2004 se spremeni:
      
                  1.
               
               
                  del A se spremeni:
                  
                              (a)
                           
                           
                              v vnosu za perfluorooktan sulfonsko kislino in njene derivate (PFOS) se točka 6 v stolpcu „Posebna izjema v zvezi s proizvodi za vmesno uporabo ali druga specifikacija“ nadomesti z naslednjim:
                              
                                          „6.
                                       
                                       
                                          Ko Evropski odbor za standardizacijo (CEN) sprejme standarde, se ti uporabljajo kot analitične testne metode za ugotavljanje skladnosti snovi, pripravkov in izdelkov z odstavkoma 1 in 2. Vsaka druga analitična metoda, za katero lahko uporabnik dokaže enakovredno zmogljivost, se lahko uporabi kot alternativa standardom CEN.“;
                                       
                                    
                        
                              (b)
                           
                           
                              doda se naslednji vnos:
                              
                                          Snov
                                       
                                       
                                          Št. CAS
                                       
                                       
                                          Št. ES
                                       
                                       
                                          Posebna izjema v zvezi s proizvodi za vmesno uporabo ali druga specifikacija
                                       
                                    
                                          „Endosulfan
                                       
                                       
                                          115-29-7
                                          959-98-8
                                          33213-65-9
                                       
                                       
                                          204-079-4
                                       
                                       
                                          
                                                      1.
                                                   
                                                   
                                                      Dajanje v promet in uporaba izdelkov, proizvedenih pred ali na 10. julij 2012, ki vsebujejo endosulfan kot sestavni del takih izdelkov, se dovoli do 10. januarja 2013.
                                                   
                                                
                                                      2.
                                                   
                                                   
                                                      Dajanje v promet in uporaba izdelkov, v uporabi že pred ali na 10. julij 2012, ki vsebujejo endosulfan kot sestavni del takih izdelkov, se dovoli.
                                                   
                                                
                                                      3.
                                                   
                                                   
                                                      Za izdelke iz odstavkov 1 in 2 se uporabljata tretji in četrti pododstavek člena 4(2).“
                                                   
                                                
                                    
                        
            
                  2.
               
               
                  v delu B se dodajo naslednji vnosi:
                  
                              Snov
                           
                           
                              Št. CAS
                           
                           
                              Št. ES
                           
                           
                              Posebna izjema v zvezi s proizvodi za vmesno uporabo ali druga specifikacija
                           
                        
                              „Heksaklorobutadien
                           
                           
                              87-68-3
                           
                           
                              201-765-5
                           
                           
                              
                                          1.
                                       
                                       
                                          Dajanje v promet in uporaba izdelkov, proizvedenih pred ali na 10. julij 2012, ki vsebujejo heksaklorobutadien kot sestavni del takih izdelkov, se dovoli do 10. januarja 2013.
                                       
                                    
                                          2.
                                       
                                       
                                          Dajanje v promet in uporaba izdelkov, v uporabi že pred ali na 10. julij 2012, ki vsebujejo heksaklorobutadien kot sestavni del takih izdelkov, se dovoli.
                                       
                                    
                                          3.
                                       
                                       
                                          Za izdelke iz odstavkov 1 in 2 se uporabljata tretji in četrti pododstavek člena 4(2).
                                       
                                    
                        
                              Poliklorirani naftaleni (1)
                              
                           
                           
                               
                           
                           
                               
                           
                           
                              
                                          1.
                                       
                                       
                                          Dajanje v promet in uporaba izdelkov, proizvedenih pred ali na 10. julij 2012, ki vsebujejo poliklorirane naftalene kot sestavni del takih izdelkov, se dovoli do 10. januarja 2013.
                                       
                                    
                                          2.
                                       
                                       
                                          Dajanje v promet in uporaba izdelkov, v uporabi že pred ali na 10. julij 2012, ki vsebujejo poliklorirane naftalene kot sestavni del takih izdelkov, se dovoli.
                                       
                                    
                                          3.
                                       
                                       
                                          Za izdelke iz odstavkov 1 in 2 se uporabljata tretji in četrti pododstavek člena 4(2).
                                       
                                    
                        
                              Klorirani alkani, C10–C13 (klorirani parafini s kratkimi verigami – SCCP)
                           
                           
                              85535-84-8
                           
                           
                              287-476-5
                           
                           
                              
                                          1.
                                       
                                       
                                          Z odstopanjem se dovoli proizvodnja, dajanje v promet in uporaba snovi ali pripravkov, ki vsebujejo SCCP v koncentracijah, nižjih od 1 % mase.
                                       
                                    
                                          2.
                                       
                                       
                                          Z odstopanjem se dovoli proizvodnja, dajanje v promet in uporaba naslednjih rab pod pogojem, da države članice Komisiji poročajo najpozneje do leta 2015 in nato vsaka štiri leta o napredku za odpravo SCCP:
                                          
                                                      (a)
                                                   
                                                   
                                                      zaščitna sredstva proti ognju za gumo, ki se uporablja v transportnih trakovih v rudarski industriji;
                                                   
                                                
                                                      (b)
                                                   
                                                   
                                                      zaščitna sredstva proti ognju za tesnilna sredstva pri jezovih.
                                                   
                                                
                                    
                                          3.
                                       
                                       
                                          Dajanje v promet in uporaba izdelkov, proizvedenih pred ali na 10. julij 2012, ki vsebujejo SCCP kot sestavni del takih izdelkov, se dovoli do 10. januarja 2013.
                                       
                                    
                                          4.
                                       
                                       
                                          Dajanje v promet in uporaba izdelkov, proizvedenih pred ali na 10. julij 2012, ki vsebujejo SCCP kot sestavni del takih izdelkov, se dovoli.
                                       
                                    
                                          5.
                                       
                                       
                                          Za izdelke iz odstavkov 1 in 2 se uporabljata tretji in četrti pododstavek člena 4(2).
                                       
                                    Kakor hitro so na voljo nove informacije o podrobnostih uporabe in varnejše nadomestne snovi ali tehnologije, Komisija ponovno oceni odstopanja iz točke 2, da se uporaba SCCP postopoma opusti.
                           
                        
            
         (1)  Poliklorirani naftaleni so kemijske spojine, ki temeljijo na sistemu obročev naftalena, kjer se eden ali več vodikovih atomov nadomesti z atomi klora.“